કોંગ્રેસ દ્વારા શંકરસિંહ વાઘેલાને પાર્ટીમાંથી સસ્પેન્ડ કરાયા બાદ આજે પોતાની પ્રતિક્રિયા વ્યકત કરવા યોજાયેલી પત્રકાર પરિષદના પ્રારંભમાં શંકરસિંહ વાઘેલાએ રાજ્યસભાની ચૂંટણીમાં ત્રણેય વિજેતા ઉમેદવાર અમિત શાહ, સ્મૃતિ ઇરાની અને અહેમદ પટેલને અભિનંદન પાઠવ્યા હતા. ત્યાર બાદ તેમણે કોંગ્રેસ પર આકરા પ્રહારો કરવાનું શરૂ કર્યું હતું. તેમણે જણાવ્યું હતું કે મેં તો ગત ર૧ જુલાઇએ કોંગ્રેસ છોડી દીધી હતી. તે વખતે જ પાર્ટીના બંધનથી મુકત થયો હતો એટલે કોંગ્રેસની સસ્પેન્સનની નોટિસનો સ્વીકાર કરું છું અને તે માટે પાર્ટીનો આભાર પણ વ્યકત કરું છું.